Document ID: 32005R2097

ΚΑΝΟΝΙΣΜΌΣ (ΕΚ) αριθ. 2097/2005 ΤΗΣ ΕΠΙΤΡΟΠΉΣ
της 20ής Δεκεμβρίου 2005
για την άρση της απαγόρευσης αλιείας γαρίδας της Αρκτικής στη ζώνη NAFO 3L από σκάφη που φέρουν σημαία Λιθουανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (1), και ιδίως το άρθρο 26 παράγραφος 4,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (2), και ιδίως το άρθρο 21 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 27/2005 του Συμβουλίου, της 22ας Δεκεμβρίου 2004, περί καθορισμού, για το 2005, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε ύδατα στα οποία απαιτούνται περιορισμοί αλιευμάτων (3), καθορίζει ποσοστώσεις για το 2005.
(2)
Στις 6 Ιουνίου 2005, η Λιθουανία απαγόρευσε την αλιεία γαρίδας της Αρκτικής στη ζώνη NAFO 3L από σκάφη που φέρουν τη σημαία της χώρας.
(3)
Με τον κανονισμό (ΕΚ) αριθ. 1170/2005 της Επιτροπής (4) απαγορεύεται η αλιεία γαρίδας της Αρκτικής στη ζώνη NAFO 3L, από σκάφη που φέρουν τη σημαία ή είναι νηολογημένα στη Λιθουανία.
(4)
Στις 30 Οκτωβρίου 2005, η Ιαπωνία μεταβίβασε στη Λιθουανία ποσόστωση 144 τόνων γαρίδας της Αρκτικής στα ύδατα της ζώνης NAFO 3L. Κατά συνέπεια, θα πρέπει να επιτραπεί η αλιεία γαρίδας της Αρκτικής στα ύδατα της ζώνης NAFO 3L από σκάφη που φέρουν τη σημαία ή είναι νηολογημένα στη Λιθουανία και πρέπει να καταργηθεί ο κανονισμός (ΕΚ) αριθ. 1170/2005,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Άρση της απαγόρευσης αλιείας
Την 1η Δεκεμβρίου 2005 αίρεται η απαγόρευση της αλιείας γαρίδας της Αρκτικής στη ζώνη NAFO 3L, από σκάφη που φέρουν τη σημαία ή είναι νηολογημένα στη Λιθουανία.
Άρθρο 2
Κατάργηση
Ο κανονισμός (ΕΚ) αριθ. 1170/2005 καταργείται.
Άρθρο 3
Έναρξη ισχύος
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Δεκεμβρίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 2005.

Labels: 8
13
18
6